Análú

Is éard is análú ann ná an t-athrú idir ionanálú gníomhach de ghásanna an aeir isteach sna scamhóga tríd an mbéal nó an tsrón agus an t-easanálú éighníomhach de ghásanna éagsúla.Oxford, Concise Colour Medical Dictionnary, dara heagrán, eag. Elizabeth A. Martin, Nua-Eabhrac, 1998. I rith ionanálú crapann an scairt agus na matáin idireasnacha, a mhéadaíonn cuas a chliabhraigh agus a tharraingíonn aer isteach sna scamhóga. 

Nuair a shíneann na matáin seo brúitear aer amach ó na scamhóga. Is cuid den riospráid é an t-análú agus tugtar riospráid sheachtrach air uaireanta. Tá mórán cineálacha análaithe ina mbíonn an rithim, an ráta nó na tréithe ann mínormálta.

Sa saol gnóthach a bhíonn againn, is furasta dearmad a dhéanamh gur uirlis shimplí agus chumhachtach an t-análú chun an intinn a shuaimhniú agus athcheangal a dhéanamh linn féin  (=> análú comhfhiosach).
mion

 Anáil agus mothúcháin 
Glacann daoine fásta anáil 17-23,000 uair gach lá gan smaoineamh air. Ach deir saineolaithe go léiríonn an tslí a nglacann muid anáil rud éigin faoinár mothúcháin, faoinár n-intinn agus faoinár gcorp. Deir siad go n-athraíonn ár n-anáil ag brath ar ár mothúcháin, ar ár smaointe agus ar an gcineál gníomhaíochta atá ar siúl againn. Gan amhras nuair a bhíonn muid ag rith, bíonn muid ag análú níos minice.

Nuair atá muid faoi bhrú, tá análaithe doimhne ar cheann de na bealaí is fearr le strus a ísliú sa chorp. Tá sé an-mhaith anáil mhór, fhada a ghlacadh chun strus a ísliú. 

Nuair atá muid ag análú go héifeachtach, téann aer isteach sa dá thrian is ísle de na scamhóga. Cabhraíonn an t-aer sin le gach cuid den chorp.

 Féach freisin 

 Análú comhfhiosach
 Riospráid
 Guth
 Laraing
 Aisficse
 Análaitheoir

 Tagairtí 

Catagóir:Córas riospráide
Catagóir:Mothúcháin
Catagóir:Guth